OzLabs/hebrew-wiki-articles huggingface dataset:
Dangerous (שיר של דייוויד גטה)

"Dangerous" (בעברית: מסוכן) הוא שיר של הדי ג'יי הצרפתי דייוויד גטה בשיתוף הזמר האמריקאי סאם מרטין. השיר יצא כסינגל השני מתוך אלבומו השישי של גטה ב-6 באוקטובר 2014. השיר נכתב על ידי השניים עצמם, ביחד עם ג'ורג'יו טינפור, ג'ייסון אביגן ולינדי רובינס והופק על ידי השניים ביחד עם טינפור ואביגן.

ב-9 בינואר 2015 יצאה גרסת רמיקס לשיר עם טריי סונגז, כריס בראון ומרטין.

== וידאו קליפ ==
ב-7 באוקטובר 2014 הועלה לערוץ היוטיוב של גטה קליפ מילים. לאחר מכן, ב-31 באוקטובר, הופץ הקליפ הרשמי של השיר. הקליפ נעשה בהשראת תחום מרוצי המכוניות בהשתתפותו של השחקן ג'יימס פיורפוי ובהופעת אורח של נהג המרוצים הצרפתי רומן גרוז'אן. בקליפ נראים גטה ופיורפוי כשני נהגי מרוצים שמתחרים אחד בשני. בסוף הקליפ גטה מנצח את פירופוי ומניף את גביע הניצחון שהוא עומד על פודיום. ב-21 בינואר 2015 יצאה גרסה נוספת לקליפ שכללה את תת-השיר בלבד ובכך כללה גם גרסה קצרה יותר של הקליפ.

הקליפ צולם במסלול המרוצים הספרדי "Circuito de Jerez".

== הצלחה מסחרית ==
השיר זכה להצלחה רבה כאשר השיג מעמד פלטינה או יותר ב-6 מדינות ומעמד זהב בעוד 6 מדינות נוספות. הוא הגיע לעשרים העליונים ב-28 מדינות, ב-27 מתוכם הגיע לעשירייה עליונה, ב-22 מתוכם נכנס לחמישייה הפותחת וב-15 מתוכם נכנס למקום הראשון. באירופה השיר זכה להצלחה רבה במיוחד כאשר הגיע למקום הראשון במצעד האירופאי הדיגיטלי. בנוסף השיר נכנס למצעדי סוף שנה של 13 מדינות ושנה לאחר מכן נכנס שוב למצעדי סוף שנה ב-10 מדינות.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי לינדי רובינס
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים של SNEP
קטגוריה:שירי זהב בגרמניה
מפלגת הנוער הגדולה של יפן

מפלגת הנוער הגדולה של יפן (ביפנית: 大日本青年党) הייתה תנועת נוער, שפעלה להטמיע את הלאומנות היפנית לבני נוער באימפריה היפנית. התנועה לקחה השראה מהנוער ההיטלראי, תנועת הנוער בגרמניה הנאצית, בעלת בריתה של האימפריה היפנית בימי מלחמת העולם השנייה<ref>″Tucker, Encyclopedia of World War II: A Political, Social, and Military History. pp 666 </ref><ref name="Abend">[https://books.google.com/books?id=m8io6IwyvHEC&pg=PA274&dq=great+japan+youth+party&as_brr=3&sig=p5QBZUeNk8QXRuWOLbYmEzx5v9s#PPA274,M1 Abend. My Life in China 1926-1941. pp.274]</ref>. התנועה פעלה מ-1937, אך פורקה ב-1945 עם כניעת האימפריה היפנית בסופה של המלחמה.
עצרת של התנועה, 1940

== היסטוריה ==
באוקטובר 1937 הקים הלוטננט קולונל ופעיל הימין הלאמוני, קינגורו האשימוטו וזאת מספר חודשים לאחר פרישתו הכפויה שבאה בעקבות מערובתו בניסיון ההפיכה הצבאית שאירע בפברואר 1936<ref name="Sims">Sims. Japanese Political History Since the Meiji Renovation, 1868-2000, pp. 218 </ref>.

האשימוטו עיצב את הארגון במודל שהיה דומה להנוער ההיטלראי שפעל בגרמניה הנאצית. העצרת הראשונה של התנועה נערכה במקדש מייג'י, שבמרכז הבירה טוקיו ולקחו בה חלק כ-600 פעילים.

המטרה המוצהרת של המפלגה הייתה ללמד צעירים יפנים כישורי הישרדות בסיסיים, עזרה ראשונה, כישורי חיים, שיעורי תרבות, מסורות ואימוני נשק בסיסיים. עם זאת, כוונתו העיקרית של האשימוטו הייתה ליצור מערך צעירים אידיאליסטים שיתמכו בסיעת הדרך הקיסרית ובדוקטרינות הלאומיות והמיליטריסטיות שלה.

במהלך העצרת השלישית של התנועה, שנערכה בנובמבר 1939 בטוקיו ואף כללה כ-2,000 חרים הביע האשימוטו את תמיכתו בההסכם המשולש שנחתם בין גרמניה הנאצית, איטליה הפשיסטית והאימפריה היפנית. בעצרת הוא הציב את מטרתו שעד סוף 1940 יהיו חברים בתנועה כ-100,000 בני נוער.

חרף מגמת הגדילה של התנועה בעקבות הגיוס הצבאי המוגבר שהחל עם פרוץ מלחמת סין–יפן השנייה ולאחר מכן גם במערכה באסיה ובאוקיינוס השקט מרבית בני הגיל שהיו בתנועה גויסו לצבא היפני. אף על פי שהיא בעצמה אינה חלק ממפלגה פוליטית, מפלגת הנוער הגדולה של יפן הייתה תחת אחריות הארגון הפשיסטי "טאיסיי יוקוסאנקאי" שהוקם על ידי ראש ממשלת יפן, פומימרו קונואה באוקטובר 1940.

כיוון שלא היה מסוגל להשיג את יעדיו ביפן ותנועתו הושבתה על ידי הממשלה, נסע האשימוטו למדינת הבובות היפנית במנצ'וריה, "מנצ'וקוו" בסוף 1940, שם ניסה ליצור ארגון נוער מקומי נוסף שיהיה דומה למפלגת הנוער היפנית הגדולה, האישמיוטו כיוון את מרבית מאמציו לגייס לתנועה את אוכלוסיית המתיישבים היפנית במקום. בסוף מלחמת העולם השנייה נסגרה תנועת הנוער על ידי המפקד העליון של כוחות הברית<ref>Ando, Surrender, Occupation, and Private Property in International Law. pp. 170. </ref>.

== ראו גם ==
* איחוד הנוער הקומוניסטי (רומניה)
* הנוער הגרמני החופשי

== הערות שוליים ==

קטגוריה:תנועות נוער
קטגוריה:האימפריה היפנית
נוער גדולה של יפן
חוואליין

חְוַואלִיֶין (בסינית: 花蓮市, פיניין: Huālián) היא עיר במחוז חוואליין שבטאיוואן. העיר ממוקמת על החוף המזרחי של טאיוואן לצד האוקיינוס השקט, ומתגוררים בה 106,368 תושבים (נכון ל-2014).

== היסטוריה ==
הספרדים היו הראשונים להתיישב באזור על מנת למצוא זהב במקום באזור 1851, כאשר למעלה מ-2,000 חקלאים ממוצא האן התיישבו גם הם באזור.

ההתיישבויות באזור נותרו קטנות עם תחילת השלטון היפני. העיר הורחבה בסביבות 1912 על ידי המושלים היפניים.

ב-25 באוקטובר 1945 הועברה טאיוואן מיפן לידי הרפובליקה הסינית תחת הנהגת הקוומינטנג. בחודש ינואר 1946 הוכרזה חוואליין כעיר הבירה של מחוז חוואליין.

== דמוגרפיה ==
בחוואליין ישנם 9,000 תושבים עמי הילידים של המקום, מה שהופך אותה לעיר עם אוכלוסיית הילידים הגדולה ביותר בטאיוואן. חוואליין היא גם האזור הצפוף ביותר במחוז חוואליין.<ref></ref>

== ערים תאומות ==
* 
* 
* 
* 
* 

== ראו גם ==
* תאונת הרכבת בטאיוואן (2021)

== קישורים חיצוניים ==

* 
* 

== הערות שוליים ==

קטגוריה:טאיוואן: ערים
רק לא בשבת

רק לא בשבת הוא סרט ישראלי משנת 1965, שהופק בשיתוף פעולה עם צרפת ואיטליה. התסריט והפקה בוצעו על ידי אלכס יופה על פי תסריט מאת שבתי טבת.

== עלילה ==
ישראל זילברשץ הקשיש מוריש בצוואתו את כל הונו מיליון דולר לכל אחד מבניו, בתנאים הבאים – על הבן להיות נשוי, לעלות לארץ ישראל תוך 30 יום מפטירתו של האב, ובשום אופן לא לחלל שבת. אם לא יהיה יורש שעומד בתנאים, הכסף יועבר לעיריית ירושלים. כך מתחיל המירוץ של הבנים הפזורים ברחבי העולם לרבות ארצות הברית אחר ההון המובטח.

==צוות שחקנים==
* רוברט הירש – קרלו ועוד 11 תפקידים נוספים.
* דליה פרידלנד – דבורה
* גאולה נוני – אביבה
* יונה לוי – אסתר
* מישא אשרוב – ינקל 
* רינה גנור
* בומבה צור
* רחל אטאס – לאה
* יעל אביב
* שמואל רודנסקי
* שמואל סגל
* יעקב בודו

== קישורים חיצוניים ==

קטגוריה:סרטי 1965
קטגוריה:סרטי קומדיה ישראליים
קטגוריה:סרטים ישראליים משנת 1965
צבי פרקש

צבי "צ'יקו" פרקש (נולד ב-10 באוקטובר 1947) הוא כדורגלן עבר ישראלי, ששיחק בעמדת החלוץ, ומזוהה בעיקר עם הכח מכבי רמת גן, שם שיחק רוב הקריירה שלו, היה קפטן הקבוצה, לאחר מכן מאמנה ומנהלה המקצועי למספר תקופות לסירוגין.

==קריירה==
פרקש החל את דרכו במחלקת הנוער של גדנ"ע יהודה תל אביב, שם שיחק בצעירותו, ובגיל 18, בשנת 1965 שכנע אותו המאמן יצחק שניאור להגיע לקבוצת הכח מכבי רמת גן, כאשר התמורה שקיבל הייתה קטנוע חדש. שניאור החתים את פרקש כיוון שכוכבה הגדול גדי צלניקר היה פצוע והייתה צריכה חלוץ מוביל למסע משחקים באוסטריה שהשחקנים קיבלו כבונוס על הישגם הגדול בליגה, שם הרשים פרקש וכבש שער אחד.

בהמשך הקריירה התבלט פרקש במדי הקבוצה עד שנהפך לשחקן המרכזי שלה, ביחד עם יהודה שהרבני, איתה לקח את גביע המדינה לעונת 1968/1969, ובעונת 1970/1971, ולאחר מכן גם את אליפות המדינה הנוספת שלקחה הקבוצה בעונת 1972/1973.

ב-1972, כאשר נחשב לתקופה זו אחד החלוצים האיכותיים בישראל, הוזמן פרקש לראשונה לסגל נבחרת ישראל, ושיחק במדיה שנה לאחר מכן ב-1973, לו 4 הופעות ושער אחד, במסגרת מוקדמות מונדיאל 1974.

ב-1975 קיבל פרקש את סרט הקפטן בקבוצה והנהיג אותה עד לעזיבתו ב-1978 אז הפך להיות מאמן-שחקן במספר קבוצות קטנות בליגות הנמוכות יותר, שאפשרו לו להמשיך לשחק וגם להתחיל בקריירת האימון: סקציה נס ציונה, הפועל אור יהודה, הפועל קריית אונו ומכבי לזרוס חולון.

בהמשך פרש פרקש מכדורגל פעיל כשקיבל את משרת האימון בקבוצת העבר שלו הכח ב-1981, ממנה נפרד לאחר זמן מה, ולאחר מכן חזר תחת שרביטו של המנהל המקצועי אליעזר שפיגל. לאחר מכן הפך להיות מנהלה המקצועי של הקבוצה בעצמו.

בנו של צבי, אורן פרקש, היה שחקן כדורגל גם הוא במדי הפועל פתח תקווה, ונכדו של צבי (בנו של אורן) - איתי פרקש, שחקן כדורגל אף הוא שבצעירותו שיחק במכבי יפו ולאחר מכן בליגת המכללות בארצות הברית, וחזר לארץ ב-2020 על מנת לחפש קבוצה בעקבות התפרצות נגיף הקורונה שהפסיק את הכדורגל בארצות הברית.

==תארים כשחקן==
אליפויות: 1
* 1972/1973

גביע המדינה: 2
*1968/1969, 1970/1971

==קישורים חיצוניים==

*[https://www.football.org.il/national-team-player/?player_id=80803 פרופיל השחקן], באתר ההתאחדות, ארכיון נבחרת ישראל

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:אור יהודה: כדורגלנים
קטגוריה:כדורגלני גדנ"ע יהודה
קטגוריה:כדורגלני הכח רמת גן
קטגוריה:כדורגלני סקציה נס ציונה
קטגוריה:כדורגלני הפועל קריית אונו
קטגוריה:מאמני כדורגל ישראלים
קטגוריה:מאמני הכח רמת גן
קטגוריה:ישראלים שנולדו ב-1947
דברים שבירים

דברים שבירים הוא אוסף סיפורים קצרים ושירים מאת הסופר האנגלי ניל גיימן. האוסף יצא לאור בשנת 2006, ותורגם לעברית בשנת 2008. מרבית הסיפורים והשירים שנכללים באוסף הופיעו בעבר באנתולוגיות ואוספים אחרים.

== רשימת הסיפורים ==

== פרסים ==
הספר זכה בפרס לוקוס לאוסף הטוב ביותר בשנת 2007, ו"איך לדבר עם בנות במסיבות" זכה בסיפור הקצר הטוב ביותר<ref></ref> והועמד לפרס הוגו. סיפורים נוספים מהאוסף שזכו בפרס לוקוס הם "ציפור השמש" (הסיפור הקצר הטוב ביותר, 2006), "הכלות האסורות של העבדים חסרי הפנים בבית הסודי של ליל התשוקה המאיימת" (הסיפור הקצר הטוב ביותר, 2005), "חקירה באזמרגד" (יצירת פרוזה קצרה מאוד הטובה ביותר, 2004, וגם פרס הוגו לסיפור הקצר הטוב ביותר לשנת 2004), "שעת סגירה" (סיפור קצר, 2004) ו"אוקטובר בכיסא" (סיפור קצר, 2003).<ref></ref>

==קישורים חיצוניים==
* 

== הערות שוליים ==

קטגוריה:ספרי ניל גיימן
קטגוריה:ספרי 2006
מרגרט תומאס

מרגרט תומאס (באנגלית: Margaret Thomas; 23 בדצמבר 1842 – 24 בדצמבר 1929) הייתה סופרת, משוררת ואמנית בריטית, שהתגוררה באוסטרליה.

==ביוגרפיה==
תומאס נולדה בקרוידון, סארי, אנגליה, בתו של תומאס קוק, בעל הספינה. תאריך הלידה שלה מצוטט לעיתים קרובות באופן שגוי כ-1843 והיא עצמה לא הייתה עקבית שנשאלה לגבי גילה. בנוסף התגלה כי היא נקראה במקור מרגרט קוק ורק אחר כך שינתה את שם משפחתה לשם הפרטי של אביה.

== קריירה ==
בזאר הפירות, [[דמשק, ציור מאת מרגרט תומאס]]
היא היגרה עם משפחתה לאוסטרליה בשנת 1852. היא למדה פיסול אצל צ'ארלס סאמרס במלבורן. היא הציגה דיוקן על מדליון בתערוכה הראשונה של החברה הוויקטוריאנית לאמנויות יפות שהתקיימה בשנת 1857. תומאס התגוררה בריצ'מונד, ויקטוריה והציגה שם את יצירותיה באופן קבוע.

בסביבות 1867 נסעה תומאס לאירופה כדי להמשיך בלימודיה. היא הציגה מדליון בתערוכת האקדמיה המלכותית בשנת 1868. לאחר שלמדה שלוש שנים ברומא היא המשיכה את לימודיה באקדמיה המלכותית, לונדון, ובשנת 1872 זכתה במדליית הכסף לפיסול.

בין השנים 1868–1880 תומאס הציגה את ציוריה (בעיקר דיוקנאות) באקדמיה המלכותית. בשנת 1880 כתבה תומאס את זיכרונותיו של צ'ארלס סאמרס, המאסטר הראשון שלה, ובאותה שנה השלימה את הפסל שלו לאולם בטאונטון. לאחר מכן פיסלה דיוקן של הנרי פילדינג ומכובדים אחרים מסאמרסט. היא החלה לכתוב לעיתונים ובשנת 1888 דגלאס סלדן כלל שבעה משיריה בספר "משוררים אוסטרלים".

בשנת 1888 עזבה תומאס את אנגליה לברטאן, ולאחר מכן המשיכה לרומא. היא עזבה את רומא, מלווה בחברתה הנרייטה פילקינגטון (1848–1927). במהלך שנות ה-90 של המאה ה-20 הן טיילו ברחבי המזרח התיכון וספרה משנת A Scamper 1892 Through Spain and Tangier" הוקדש לחברתה. ספר זה והספר "Two Years in Palestine and Syria" משנת 1899, אוירו על ידה. 

בשנת 1902 פרסמה ספרון קטן, "Denmark Past and Present", ואחריו "How to Judge Pictures" ו-"A Painter's Pastime" משנת 1908 .

בשנת 1911 פורסם ספרה, "איך להבין פיסול". ספר נוסף, "ידידות, שירים בזיכרון", פורסם בשנת 1927 לאחר מותה של הנרייטה פילקינגטון. תומאס ציירה מספר גדול של איורים בצבע שפורסמו בספרו של ג'ון קלמן "מדמשק לפלמירה", בשנת 1908. 

תומאס לא התחתנה, אם כי בילתה חלק ניכר מחייה הבוגרים עם הנרייטה פילקינגטון. הזוג עבר לנורטון, הרטפורדשייר בשנת 1911, והתגוררו בקרופט ליין, שם נפטרה ב-24 בדצמבר 1929 ונקברה לצידה פילקינגטון, שמתה שנתיים לפני כן, בחצר הכנסייה של נורטון. כמה מפסליה ו-27 מציוריה נמצאים באוספי מוזיאון צפון הרטפורדשייר, המכיל גם עבודות של הנרייטה פילקינגטון.

דיוקן של צ'ארלס סאמרס מעשה ידי תומאס

== באוסטרליה ==
ציור שלה, דמותו של צ'ארלס סאמרס, משנת 1879 היה הדיוקן הראשון של אמנית אוסטרלית שנכנסה לאוסף הגלריה הלאומית של ויקטוריה, ובמיוחד היה זה גם ציור השמן הראשון של אמנית אוסטרלית שנרכש על ידי הגלריה הלאומית של ויקטוריה בשנת 1881.<ref></ref> דיוקנו של צ'ארלס סאמרס, ודיוקן מדליון של סר רדמונד בארי, נמצאים באוסף ההיסטורי בספרייה הממלכתית של ויקטוריה, מלבורן.

== הערות שוליים ==

קטגוריה:פסלים מהמאה ה-19
קטגוריה:סופרות מסע
קטגוריה:ציירות בריטיות
קטגוריה:משוררות בריטיות
קטגוריה:ילידות 1842
קטגוריה:בריטיות שנפטרו ב-1929
קטגוריה:בריטים שנפטרו ב-1929
לאסלו דורמאנדי

ציור של דורמאנדי שציירה אשתו
לאסלו דורמאנדי (במקור אנגל<ref>Az engedélyt tartalmazó BM rendelet száma/évszáma: 301309/1927. Forrás: MNL-OL 30791. mikrofilm 962. kép 3. karton<br /></ref>, בהונגרית: Dormándi László; דורמאנד, 14 ביולי 1898<ref></ref> – פריז, 26 בנובמבר 1967) היה סופר, עורך ספרותי, לקסיקוגרף, ומתרגם יהודי-הונגרי-צרפתי.

==קורות חיים==
לאסלו דורמאנדי נולד במשפחה יהודית, בנם של לאיוש אנגל (1867–1918)<ref></ref> בעל אדמות בדורמאנד, קצין הוסארים ושל אירן בק (1872–1943).<ref></ref><ref></ref> דורמאנדי היה מנהל "המכון לספרות פנתיאון" בבודפשט (Pantheon Irodalmi Intézet). בשנת 1939 היגר עם אשתו לפריז. בבודפשט עבד בעיקר כמוציא לאור, עורך ספרותי ומתרגם. בין שתי מלחמות העולם תרגם להונגרית את יצירותיהם של תומאס מאן, שטפן צווייג וליון פויכטוונגר. הוא ערך את "הלקסיקון החדש" בן ששת הכרכים, שיצא לאור בשנת 1936, ואת "האנציקלופדיה הקטנה", שיצאה לאור בשנת 1938. הוא זכה להצלחה בצרפת עם הרומנים שלו שנכתבו כבר בצרפתית. הרומנים שלו שהיו מונעים פסיכולוגית, ונטו לפנטזיה, התקבלו היטב על ידי המבקרים. בשנת 1948 הוענקה לו אזרחות צרפתית.<ref>[https://www.lemonde.fr/archives/article/1970/05/04/le-souvenir-de-ladislas-dormandi_2667117_1819218.html Le souvenir de Ladislas Dormandi] Le Monde </ref>

== חייו הפרטיים ==
אשתו הייתה אולגה סקיי-קובאץ' (1900–1970) ציירת ומאיירת ספרי ילדים, היא הייתה אחותה של הפסיכואנליטיקאית אליס באלינט. הם התחתנו ב-16 באוקטובר 1924 בבודפשט.<ref></ref>

== כתביו ==
* סערה (רומן, בודפשט, 1920)
* דרקון האש (1921)
* בז. הרומן של באלינט בלשה (רומן, בודפשט, 1927)
* האיש הטוב (רומן, בודפשט, 1930)
* שני אנשים חסרי משמעות (1937)
* הפיה עושה הצרות (רומן, בודפשט, 1941)
* קדחת טרופית (1941)
* אחרי הסגירה (1942)
* בשם המחברים La vie des autres (1944)
* פחד (סיפורים קצרים, בודפשט, 1946)
* היצירה (רומן, בודפשט, 1948)
* La péniche sans nom (רומן, פריז, 1951)
* Pas si fou (1952)
* לה טראק (1955) La Traque
* La fantôme de la rue Babel (רומן, פריז, 1956)
* Tu mourras seul (1957)
* L'ombre du capitaine (1958)
* בנוסף heureux que ľenfance (רומן, פריז, 1960)
* ערב השנה החדשה (1961) Le naufragé de la terre ferme
* הקרס והקריקט (מחזור סיפורים קצרים, בודפשט, 1965)
* תיאטרון בובות (סיפורים קצרים, בודפשט, 1968)
* עולה הרגל של העבר (רומן, בודפשט, 1968)

== לקריאה נוספת ==
* [https://adtplus.arcanum.hu/hu/view/MagyarEletrajziLexikon_3/?query=%22Dormándi%20László%22&pg=181&layout=s לקסיקון ביוגרפי הונגרי.] עורך ראשי. אגנש קניירש. בודפשט, 1981
* לקסיקון ספרותי הונגרי. עורך ראשי. בנדק מרצל. בודפשט, 1963-1965
* לקסיקון יהודי הונגרי. עורך: פטר אויווארי. בודפשט, 1929. עמוד 206 [https://mek.oszk.hu/04000/04093/html/0214.html גישה מקוונת]

== קישורים חיצוניים ==

== הערות שוליים ==

קטגוריה:מו"לים יהודים הונגרים
קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:מהגרים מהונגריה
קטגוריה:סופרים אסורים (הונגריה 1944)
קטגוריה:סופרים יהודים צרפתים
קטגוריה:עורכים ספרותיים יהודים
קטגוריה:צרפתים שנולדו ב-1898
קטגוריה:צרפתים שנפטרו ב-1967
קטגוריה:הונגרים שנפטרו ב-1967
I Am What I Am

"I Am What I Am" הוא שיר שהוצג לראשונה במחזמר זוכה פרס טוני, כלוב העליזים בברודוויי. השיר מופיע כשיר האחרון במערכה הראשונה של המחזמר, ומבוצע על ידי דמותו של אלבין מוג'וט, אותו גילם ג'ורג' הרן .<ref></ref> גרסתו מופיעה באלבום השחקנים המקורי שיצא ב-1983.<ref></ref> השיר הולחן על ידי ג'רי הרמן.

== גרסת גלוריה גיינור ==

השיר יצא כסינגל על ידי גלוריה גיינור ב-1983, והמשיך להיות אחד מהשירים הידועים ביותר של הזמרת. המפיק ג'ואל דיימונד זיהה את פוטנציאל הדיסקו של השיר כששמע אותו במחזמר כלוב העליזים בברודוויי. הוא עיבד לגיינור, אחרי שעיבד את אלבומה מ-1978, Gloria Gaynor's Park Avenue Sound <ref name="Legends of Disco"></ref> הגרסה הייתה להיט באמריקה, להיט ברחבי אירופה, והתבסס כהמנון גאה עולמי.

=== מיקומי שיא ===

== גרסאות כיסוי אחרות ==
* אדי פישר הקליט את השיר לאלבומו מ-1983, The Best of Times - is Now!.
* שירלי באסי הקליטה את השיר לאלבומה מ-1984, I Am What I Am. גרסה זו יצאה כסינגל מתוך האלבום, עם "This Is My Life" כבי סייד, אך לא הצליח להגיע למקומות הגבוהים.
* בארגנטינה, הקליטה הזמרת סנדרה מיחנוביץ' , גרסת כיסוי בשפה הספרדית לשיר, בשם "Soy lo que soy", שיצא באלבום בעל אותו שם ב-1984.<ref></ref>
* פיה זאדורה הקליטה גרסת כיסוי לסינגל "I Am What I am" שיצא באלבום בעל אותו שם מ-1986.
* מרטי ווב הוציאה גרסת כיסוי לאלבומה מ-1989, Performance.
* ב-1998, הקליטה הלהקה Respect גרסת כיסוי לשיר בהשתתפות הזמרת הבריטית האנה ג'ונס , אשר שימש כשיר הנושא של קוויר בעיר. ב-2004, הוציאה ג'ונס גרסת סולו לשיר.
* האמן השוודי, לארס-אקה וילהלמסון , שהופיע תחת מלכת הדראג "באבסאן", הוציא ב-1999 גרסת כיסוי בשפה השוודית לשיר, בשם "Jag är som jag är".
* הדוגמנית והזמרת ההולנדית, קארן מולדר, הוציאה גרסת כיסוי לשיר ב-2002. הסינגל הגיע למיקום 13 בצרפת, למיקום 22 בוולוניה ולמיקום 81 בשווייץ.<ref></ref>
* קן פייג' הקליט גרסת כיסוי לשיר לאלבום המחווה של ג'רי הרמן Tap Your Troubles Away: The Words & Music of Jerry Herman שפורסם ב-2003.<ref></ref>
* לינדה אדר הקליטה גרסת כיסוי לשיר "I Am What I Am" לאלבומה מ-2003, Broadway My Way, והוציאה אותו כסינגל. הסינגל הגיע למיקום 40 במצעד שירי הדאנס קלאב של בילבורד בארצות הברית.<ref></ref>
* הצמד הפרודי, Amateur Transplants , הוציאו גרסת כיסוי לשיר לאלבומם מ-2008, Unfit to Practice.
* ג'ון בארומן הקליט גרסת כיסוי לשיר לאלבומו מ-2008, Music Music Music.<ref></ref>
* אמנדה ליר הוציאה גרסת כיסוי למיני-אלבומה מ-2009, Brand New Love Affair, והוציאה אותו כסינגל דיגיטלי במאי 2010.<ref></ref>
* ב-2011, הוציא פול אוסקר גרסה איסלנדית לשיר בשם "Ég er eins og ég er".
* בוורלי נייט שרה את השיר בסיומו של טקס הפתיחה של המשחקים הפאראלימפיים בלונדון ב-2012.
* לוק ספנסר (מגולם על ידי אנתוני גירי ) ביצע גרסת כיסוי לשיר בתוכנית אופרת הסבון של ה-ABC, General Hospital , ב-9 במאי 2014.
* בפיליפינים, גרסת כיסוי לשיר בוצע על ידי הזמרת מריסל סוריאנו , בסדרת הטלוויזיה מ-2015, Inday Bote .
* ג'ינג'ר מינג' ביצעה גרסת כיסוי לשיר ב-Trailblazer Honors 2016 במחווה להארווי פירסטיין.

== שימושים נוספים ==
* הממלכה ההומו-לסבית של אי האלמוגים, מיקרונציה לשעבר שכבשה את טריטוריית איי ים האלמוגים, שנמצאים ליד אוסטרליה, אימצה את השיר כהמנון הלאומי שלהם.<ref></ref>

== קישורים חיצוניים ==

== הערות שוליים ==

קטגוריה:שירים ממחזות זמר
קטגוריה:שירי להט"ב
קטגוריה:סינגלים מ-2010
קטגוריה:סינגלים מ-2003
קטגוריה:סינגלים מ-2002
קטגוריה:סינגלים מ-1984
קטגוריה:שירים באנגלית
צ'אנגן ג'ויס

צ'אנגן ג'ויס (ב-אנגלית: Changan Joice, קרוי גם: Chang'an Jiexun (קרוי גם בסינית: 长安杰勋) הוא מיניוואן, מתוצרת יצרנית הרכב הסינית (חברה ממשלתית) Changan Automobile (שם רשמי: Chang'an Automobile (Group) Co., Ltd, שם בסינית: 重庆长安汽车股份有限公司) אשר יוצר בין השנים 2009–2007 בסין

מטה ומפעל היצרן ממוקם במחוז צ'ונגצ'ינג בדרום-מערב סין.

==מאפיינים==
* 7 מושבים.
* 5 דלתות (דלתות אחוריות - דלתות הזזה).
* מנוע בוקסר, מנוע בנזין 4 צילינדרים, 2.0 ליטר המפיק 157 כ"ס.
* סוג הנעה: הנעה קדמית.
* קיבולת מכל דלק: 60 ליטר.
* תאוצה בין 0–100 קמ"ש היא 12.2 שניות.
==דגמים==

* "סטנדרט" - למנוע 2.0 ליטר שודכה תמסורת ידנית 5 מהירויות
* "קומפורטיביל" - למנוע 2.0 ליטר שודכה תמסורת ידנית 5 מהירויות
* "קומפורטיביל" - למנוע 2.0 ליטר שודכה תמסורת אוטומטית 5 מהירויות
* "לוקסוס" - למנוע 2.0 ליטר שודכה תמסורת אוטומטית 5 מהירויות
* "אולטרה" - למנוע 2.0 ליטר שודכה תמסורת אוטומטית 5 מהירויות
===דגם היברידי===
בשנת 2008 הושק דגם בעל הנעה היברידית הקרוי "Changan Jiexun HEV", הרכב ההיברידי הראשון של סין.

צריכת הדלק של דגם ה-"Jiexun HEV" השתפרה ב-20% בהשוואה לגרסה הלא היברידית שהושקה בשנת 2007, ופליטת ה- "Changan Jiexun HEV" עומדת בתקן זיהום אוויר של ה- Euro 4 .

היצרנית השקיעה 300 מיליון רנמינבי (40.7 מיליון דולר) במחקר ופיתוח הדגם ההיברידי "Changan Jiexun HEV", לתחילת הייצור

==ראו גם==
* מיניוואן
* צ'אנה סטאר 9
* צ'אנגן רואיקסינג M80

== קישורים חיצוניים ==
* 
* [https://www.changan.com.cn/ אתר היצרן]

==הערות שוליים==

קטגוריה:דגמי מכוניות שהושקו ב-2007
קטגוריה:מיניוואנים
קטגוריה:מכוניות היברידיות
קטגוריה:כלי רכב המיוצרים בסין
ג'ויס
רצח יוסף טבג'ה

רצח יוסף טבג'ה הייתה פרשת רצח וטרור פלסטיני של קצין משמר הגבול בן 27 מרמלה. טבג'ה נרצח ב-29 בספטמבר 2000 על ידי שוטר פלסטיני בעת שהיו בסיור משותף, ועקב כך בוטלו הסיורים המשותפים ומאז לא חודשו. טבג'ה נחשב כהרוג הראשון של האינתיפאדה השנייה.

== רקע ==
יוסף אסרסה (יוסי) טבג'ה נולד ב-27 בינואר 1973 באתיופיה, הוא עלה לישראל בשנת 1984 עם הוריו, התגורר ולמד ברמלה. בשנת 1994 התגייס לצנחנים ושם קיבל מצטיין נשיא, בשנת 1997 עבר למשמר הגבול ולאחר שחרורו המשיך לשרת כקצין סמ"ש (סיורים משותפים) בקלקיליה.

== פרשת הרצח ==
בתחילת האינתיפאדה השנייה, ב-29 בספטמבר 2000 ערב ראש השנה ה'תשס"א, למחרת ביקורו המתוכנן של ראש האופוזיציה אריאל שרון בהר הבית החריפו המהומות וחלה הסלמה ניכרת בעימותים בהם נהרגו ישראלי ושבעה פלסטינים: בבוקרו של היום היה פקד טבג'ה בג'יפ של הסיור המשותף. לפתע, בסוף הסיור, שוטר פלסטיני שהיה עמו בג'יפ ירה בראשו. יוסף נפצע קשה, ומת מפצעיו בבית החולים בילינסון בפתח תקווה. בן עשרים ושבע בנפלו. הוא נטמן בבית העלמין ברמלה. הותיר אב, שישה אחים ומשפחה מאמצת. זה נחשב כאירוע "הרשמי" הראשון של האינתיפאדה השנייה,<ref></ref> ובעקבותיו, בוטלו הסיורים המשותפים ולא חודשו מאז. בהמשך, סגר צה"ל בשנת 2002 את משרדי התיאום הביטחוני ביהודה ושומרון.

רק ביולי 2006 במבצע שנערך במתחם המוקטעה בשכם, נעצר הרוצח, נאאל יאסין, פעיל בגדודי חללי אל אקצה. הרוצח הועמד לדין ובאפריל 2008 הוא הורשע ונגזרו עליו מאסר עולם.

בשנת 2000 החליטה עיריית רמלה לקרוא למרכז הקהילתי של יוצאי אתיופיה על שמו של יוסף טבג'ה.

==קישורים חיצוניים==
*[https://www.izkor.gov.il/יוסף%20טבגה/en_968d2338538b274f08ba4da86806978c פקד יוסף טבג'ה] באתר יזכור
* 

==הערות שוליים==

קטגוריה:פיגועי טרור בישראל ב-2000
קטגוריה:ישראל: פיגועי ירי
קטגוריה:פיגועים באינתיפאדה השנייה
טבג'ה, יוסף
קטגוריה:קלקיליה
קטגוריה:גדודי חללי אל-אקצא: פיגועים
My Old Piano

My Old Piano (בעברית: הפסנתר הישן שלי) הוא שיר שהוקלט על ידי הזמרת האמריקאית דיאנה רוס, מתוך אלבום האולפן ה-11 שלה, Diana.<ref></ref> השיר יצא לאור בספטמבר 1980, על ידי חברת התקליטים מוטאון, כסינגל השלישי והאחרון מתוך האלבום. הוא נכתב והופק על ידי חברי להקת שיק, ניל רודג'רס וברנרד אדוארדס.<ref></ref> במהלך השיר, שרה רוס על השמחה שנגינה בפסנתר מעניקה ומתארת זאת כאילו מדובר באדם. השיר הופץ כסינגל השלישי והאחרון מהאלבום בארצות הברית, וכסינגל השני מתוכו בשאר רחבי העולם. בווידאו קליפ הנלווה שלו מופיעה רוס כשהיא מבצעת את השיר בדירה מיושנת, עם פסנתר ישן.<ref></ref>

בניגוד לסינגלים הקודמים "Upside Down" ו-"I'm Coming Out", "My Old Piano" לא זכה להצלחה רבה בארצות הברית (שכן, הוא הופץ כסינגל כמעט שנתיים לאחר צאת האלבום, ועד אז עזבה רוס את מוטאון רקורדס); עם זאת, הוא זכה להצלחה מסחרית רבה ברחבי אירופה, במיוחד בממלכה המאוחדת, שם נכנס לעשירייה הפותחת במצעד הסינגלים הבריטי, וקיבל על ידי איגוד תעשיית ההקלטות הבריטי (BPI) את תואר הכסף, על מכירות של למעלה מ-250,000 עותקים במדינה.

== רשימת השמעה ==
* תקליט 7 אינץ

# "My Old Piano" – 3:55
# "Where Did We Go Wrong" – 3:59
* תקליט 12 אינץ

# "My Old Piano" – 3:55
# "Where Did We Go Wrong" – 3:59
# "Now That You're Gone" – 3:59

== מיקומי שיא ==

== היסטוריית יציאות לאור ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|כסף
|250,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:סינגלים מ-1982
קטגוריה:שירי דיאנה רוס
קטגוריה:שירים באנגלית
קטגוריה:שירים שהופקו על ידי נייל רוג'רס
קטגוריה:שירים על פסנתרים
קטגוריה:סינגלים בהוצאת מוטאון
דיאן קולוסבסקי

דיאן קולוסבסקי (במקדונית: Дејан Кулушевски; נולד ב-25 באפריל 2000) הוא כדורגלן שוודי, המשחק בעמדת הכנף והקשר ההתקפי בטוטנהאם הוטספר ובנבחרת שוודיה.

== קריירת מועדונים ==
=== תחילת הקריירה ומעבר לאטאלנטה ===
קולוסבסקי נולד בסטוקהולם שבשוודיה למשפחה צפון מקדונית, הוריו היגרו לשוודיה מהעיר אוחריד. בגיל שבע הצטרף לאקדמיה של ברומאפויקארנה קבוצה קטנה מפרוור של סטוקהולם בשם ברומה. בגיל 16 קולוסבסקי עבר לאקדמיה של אטאלנטה האיטלקית, ובעונת 2018/2019 קודם לקבוצה הבוגרת של המועדון שמשחקת בסרייה א'. ב-20 בינואר 2019 ערך קולוסבסקי את הופעת הבכורה שלו בסרייה א' כשנכנס כמחליף בניצחון הקבוצה 0–5 על פרוזינונה. באותה עונה קולוסבסקי ערך שלוש הופעות בליגה.

=== הפריצה בפארמה והמעבר ליובנטוס ===
ב--18 ביולי 2019 קולוסבסקי הושאל לפארמה מהסרייה א' לעונה אחת. ב-30 בספטמבר הוא כבש את שער הבכורה בקריירה שלו בניצחון פארמה על טורינו בתוצאה 2–3. ב-14 בדצמבר 2019 כבש את שערו הרביעי בליגה האיטלקית מול נאפולי. היכולת המרשימה של קולוסבסקי שכבש ארבעה שערים ובישל שבעה נוספים בחצי עונה, שכנעה את אלופת איטליה יובנטוס לשלם עבורו 35 מיליון אירו, קולוסבסקי חתם על חוזה לארבע וחצי עונות ביובנטוס וחזר בהשאלה לפארמה עד תום עונת 2019/2020.

קולוסבסקי סיים את עונת 2019/2020 עם עשרה שערי ליגה ותשעה בישולים, ועזר לפארמה לסיים במקום ה-11 בליגה. יכולתו הגבוהה של קולוסבסקי זיכתה אותו בתואר השחקן הצעיר של העונה בסרייה א'.

=== יובנטוס ===
לקראת עונת 2020/2021 קולוסבסקי הצטרף רשמית לסגל של יובנטוס. ב-20 בספטמבר 2020 קולוסבסקי רשם את הופעת הבכורה שלו במדי הקבוצה, בניצחון 0–3 על סמפדוריה. ב-25 באוקטובר כבש את שער הבכורה שלו בקבוצה, במשחק מול הלאס ורונה שהסתיים בתוצאה 1-1. ב-19 במאי 2021 הוא כבש בניצחון 1–2 בגמר הגביע האיטלקי מול אטאלנטה.

=== טוטנהאם הוטספר ===
ב-31 בינואר 2022 חתם קולוסבסקי בטוטנהאם הוטספר מהפרמייר ליג בעסקת השאלה ל-18 חודשים, תמורת עשרה מיליון אירו. במידה וטוטנהאם תממש את אופציית הרכישה, הקבוצה תשלם 35 מיליון אירו נוספים.

ב-9 בפברואר ערך הופעת בכורה בהפסד 2–3 לסאות'המפטון. ב-19 בפברואר כבש שער בכורה בניצחון 2–3 על מנצ'סטר סיטי.

בחצי עונה במדי הקבוצה הוא הציג מספרים טובים עם שמונה בישולים וחמישה שערים ב-18 הופעות ועזר לקבוצה לסיים במקום הרביעי ולשוב לשחק בליגת האלופות אחרי שנתיים של היעדרות.

== קריירה בינלאומית ==
בשל מוצאו הצפון המקדוני שיחק קולוסבסקי במדי הנבחרת עד גיל 16 של צפון מקדוניה. מאידך שיחק בכל הנבחרות הצעירות של שוודיה. ב-18 בנובמבר 2019 קולוסבסקי ערך את הופעת הבכורה שלו במדי הנבחרת הבוגרת של שוודיה בניצחון 0–3 על איי פארו במסגרת מוקדמות יורו 2020. ב-8 בספטמבר 2020 קולוסבסקי כבש את שערו הראשון בנבחרת שוודיה בניצחון 1–2 על נבחרת קרואטיה במסגרת ליגת האומות.

== קישורים חיצוניים ==

קטגוריה:כדורגלנים שוודים
קטגוריה:קשרי כדורגל שוודים
קטגוריה:סטוקהולם: כדורגלנים
קטגוריה:כדורגלני אטאלנטה
קטגוריה:כדורגלני פארמה
קטגוריה:כדורגלני יובנטוס
קטגוריה:כדורגלני טוטנהאם הוטספר
קטגוריה:כדורגלני נבחרת שוודיה
קטגוריה:כדורגלני יורו 2020
קטגוריה:ספורטאים שוודים באיטליה
קטגוריה:ספורטאים שוודים באנגליה
קטגוריה:שוודים שנולדו ב-2000
ג'ושוע הרדמן

ג'ושוע קולין מ. הרדמן (באנגלית: Joshua Colin M. Herdman; נולד ב-26 במרץ 1987) הוא שחקן אנגלי ואמן אמנויות לחימה משולבות, שנודע בעיקר בזכות משחקו של גרגורי גויל בסדרת סרטי הארי פוטר.

== ראשית חייו ==
הרדמן נולד בהמפטון, לונדון. בנם של השחקן וכדורגלן ליגת הרוגבי המקצועני לשעבר מרטין הרדמן וג'סיקה הרדמן, הצעיר מבין ארבעת האחים. הוא התחנך בבית הספר אורלינס פארק.<ref></ref>

== קריירה ==
הרדמן התחיל לשחק כשהיה כבן 7; אביו מצא לו סוכן. בגיל 13 לוהק לתפקיד גרגורי גויל, חברו של דראקו מאלפוי, בסרט הארי פוטר ואבן החכמים משנת 2001. במהלך העשור הבא הוא חזר לגלם את גויל בכל שבעת סרטי ההמשך. במקור נבחן הרדמן לתפקיד דאדלי דרסלי, בן דודו המפונק של הארי, אך את זה תפקיד זה קיבל השחקן הארי מלינג.<ref name="bt"></ref>

הרדמן הופיע בסרט "רובין הוד" משנת 2018, לצד טארון אגרטון, ג'יימי פוקס וג'יימי דורנן.<ref name="bt"></ref>

== חיים אישיים ==
לאחר חמש שנים של תרגול ג'ו ג'וטסו, הרדמן החל את הקריירה שלו ב-MMA. לדבריו, הוא בחר ב-MMA כי הוא אוהב את הספורט. "זה גולמי, מרגש ובלתי צפוי. אני מוצא את זה מעניין יותר מאגרוף אם כי אני מעריך את היופי והאמנות באיגרוף."<ref></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2001
| הארי פוטר ואבן החכמים
| גרגורי גויל
|
|-
| rowspan="2" | 2002
| מכנסי רעם
| דיימון
|
|-
| הארי פוטר וחדר הסודות
| rowspan="7" | גרגורי גויל
|
|-
| 2004
| הארי פוטר והאסיר מאזקבאן
|
|-
| 2005
| הארי פוטר וגביע האש
|
|-
| 2007
| הארי פוטר ומסדר עוף החול
|
|-
| 2009
| הארי פוטר והנסיך חצוי הדם
|
|-
| 2010
| הארי פוטר ואוצרות המוות - חלק 1
|
|-
| rowspan="2" | 2011
| הארי פוטר ואוצרות המוות - חלק 2
|
|-
| The Estate Film
| סקאנק
|
|-
| 2012
| Piggy
| אנתוני
|
|-
| 2013
| Common People
| סיימון
|
|-
| 2016
| Sink
| ג'ייסון
|
|-
| 2017
| Giantland
| ג'ייסון
|
|-
| 2018
| רובין הוד
|צדיק
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2003–2005
| UGetMe
| בן
| תפקיד חוזר, 47 פרקים
|-
| 2004
| החשבון
| דייוויד וילסון
| פרק: "221"
|-
| 2012
| מכשפים נגד חוצנים
| סטיב
| פרק: "קסם המורדים, חלק 1"
|-
| 2013
| בקרוב
| איטר
| פרק: "בורגר ואן אלוף"
|-
| 2018
| מרצ'לה
| אריק דוידסון
| 8 פרקים, עונה 2
|-
| rowspan="2" | 2020
| חוות הבית הלבן
| קולינס
| פרק 1
|-
| אלכס ריידר
| סטן
| פרק: "#1.3"
|-
|2022
|האיש שנפל מכוכב אחר
|טרי
|תפקיד אורח
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1987
ז'ורה (מחוז)

ז'ורה (בצרפתית: Jura; ) הוא מחוז בחבל בורגון-פראנש-קונטה במזרח צרפת. הוא נקרא על שם הרי היורה. בירת המחוז היא לונס-לה-סונייה ורשויות נוספות הן דול וסן קלוד. בשנת 2016 התגוררו במחוז 260,517 תושבים.

== היסטוריה ==
היסטורית, ז'ורה השתייכה למחוז החופשי של בורגונדי, המכונה בצרפתית פראנש-קונטה. עד כיבוש האזור על ידי לואי הארבעה עשר בירת המחוז הייתה דול. לאחר הכיבוש הועברה הבירה לבזאנסון. דול היא כעת נפה של מחוז ז'ורה.

כבר במאה ה-13 שפת תושבי שני שלישים דרומיים של ז'ורה הייתה ניב של שפה פרנקו-פרובנסאלית, זו המשיכה להיות השפה באזורים כפריים עד המאה ה-20.

ז'ורה הוא אחד מ-83 המחוזות המקוריים בצרפת, המחוז נוצר במהלך המהפכה הצרפתית ב-4 במרץ 1790.

== גאוגרפיה ==
ז'ורה הוא אחד משמונה המחוזות של בורגון-פראנש-קונטה והוא מוקף במחוזות דו, אוט-סאון, קוט ד'אור, סון-אה-לואר, ואן, וכן הקנטון השווייצרי של וו במזרח.

הרי ז'ורה מיוערים ופסגותיהם מעוגלות, להבדיל מן הפסגות החדות והחשופות של האלפים.

אגמים רבים נמצאים ברחבי ז'ורה. האגם הטבעי הגדול ביותר הוא לק דה שליי, אורכו 3 ק"מ ורוחבו קילומטר. לק דה וולאן נוצר לאחר בניית סכר הידרו-אלקטרי והוא אחד האגמים הגדולים מעשה ידי אדם בצרפת.

== אקלים ==
האקלים של מחוז הז'ורה שונה מאוד בגבהים שונים. בעמקים הנמוכים בגובהם מזג האוויר ממוזג ונעים, אולם בעמקי ההרים הגבוהים החורפים קרים מאד.

== כלכלה ==
ז'ורה הוא אזור גידול גפנים ליין. יינות הז'ורה הם בעלי טעם ייחודי ויוצא דופן, חלקם מיוצרים בתהליך דומה לייצור שרי, תוך שימוש בפלור. היינות מיוצרים מזן מקומי של ענבי סוביניון בלאן. זני ענבים אחרים במחוז הם Poulsard, טרוסו ושרדונה.

אין במחוז ערים תעשייתיות, מספר קטן של עיירות מהוות מרכזים מנהליים ומסחריים המשרתים את כלכלתו הכפרית של מחוז ז'ורה. בהיעדרם של מפעלים תעשייתיים רחבי היקף, עסקים קטנים של אומנים ממלאים תפקיד חשוב בכלכלה. אצל אומנים אלה קיימות תוכניות הכשרה לשוליות במקצועות כמו בנייה, אפייה, קצבים, עיצוב שיער, מכונאות רכב, מכירות ומקצועות אחרים שאינם מבוססים על מפעלי תעשייה.

== תיירות ==
בהרי ז'ורה מסלולים רבים לטיולים רגליים, סקי וספורט חורף אחרים.

== קישורים חיצוניים ==

* 

* [http://www.jura-tourism.com/index.php?langue=2 מידע תיירותי למחוז ז'ורה], 
* [https://web.archive.org/web/20170812103131/http://www.jura.pref.gouv.fr/ Prefecture website] 

קטגוריה:ערכים שבהם תבנית בריטניקה אינה מתאימה
קטגוריה:צרפת: מחוזות
קטגוריה:פראנש-קונטה
קטגוריה:בורגון-פראנש-קונטה: מחוזות
ג'ונסון (אי, אנטארקטיקה)

האי ג'ונסון (באנגלית: Johnson Island) הוא אי מכוסה קרח, הממוקם בתוך מדף הקרח אבוט, באיי ארץ אלזוורת' שבאנטארקטיקה.

אורכו של האי 17 קילומטרים, ורוחבו 9 קילומטרים.

האי ממוקם 26 קילומטרים דרומית - מזרחית לאי דסטין.

== היסטוריה ==
=== גילוי ומיפוי האי ===

האי התגלה ומופה לראשונה בפברואר 1961, על ידי שוברת הקרח של משמר החופים של ארצות הברית "גליישר" - USS Glacier (AGB-4). מגלי האי סברו כי מדובר בקרחון גבוה.

מיפוי מחודש שנעשה על ידי הסקר הגאולוגי של ארצות הברית, בשנת 1966, בהתבסס על תצלומי אוויר שצולמו על ידי צי ארצות הברית, גילה שמדובר באי.

=== מקור השם ===

שמו של האי ניתן לו על ידי הוועדה המייעצת לשמות אנטארקטיים.

האי נקרא על שמו של תאודור ל. ג'ונסון (Theodore L. Johnson), שהיה מהנדס חשמל בתחנת בירד בשנים 1964–1965.

== לקריאה נוספת ==

<div class="mw-content-ltr">• Cochran, J. R., Tinto, K. J., and Bell, R. E. (2015), [https://agupubs.onlinelibrary.wiley.com/doi/10.1002/2014GC005570 Abbot Ice Shelf, structure of the Amundsen Sea continental margin and the southern boundary of the Bellingshausen Plate seaward of West Antarctica], Geochem. Geophys. Geosyst., 16, 1421– 1438, doi:10.1002/2014GC005570</div>

<div class="mw-content-ltr">• Cochran, J. & Jacobs, S. & Tinto, K. & Bell, Robin. (2014), [http://www.sgl.com/technicalpapers/Cryosphere%20-tc-8-877-2014.pdf0 Bathymetric and oceanic controls on Abbot Ice Shelf thickness and stability], The Cryosphere. 8. 877-889. DOI: 10.5194/tc-8-877-2014</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:7595 האי ג'ונסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127123 האי ג'ונסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=7172&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי ג'ונסון] באתר הגאזט האנטארקטי המשווה SCAR של ממשלת אוסטרליה
* [https://latitude.to/satellite-map/aq/antarctica/386431/johnson-island-antarctica תצלום לוויין של אזור האי ג'ונסון]

== הערות שוליים ==

ג'ונסון
ההשבעה הראשונה של חסן רוחאני לנשיאות איראן

250x250 פיקסלים
ההשבעה הראשונה של חסן רוחאני (בפרסית: مراسم تحلیف حسن روحانی) הייתה השבעתו לתפקיד של המנצח בבחירות לנשיאות איראן שנערכו ב-2013, מועמד מפלגת המתינות והפיתוח, חסן רוחאני. ההשבעה בוצעה בשתי פעימות: האירוע הראשון היה ב-3 באוגוסט 2013 כאשר קיבל מהמנהיג העליון של איראן, עלי ח'אמנאי את צו המינוי שלו; לאחר מכן הוא נכנס למתחם סעדאבאד , המעון הרשמי של נשיא איראן. יום לאחר מכן, ב-4 באוגוסט, הושבע רוחאני לתפקידו כנשיא איראן במשרד הפרלמנט האיראני<ref></ref>. האירוע סימן את תחילת כהונתו של חסן רוחאני כנשיא. התלוותה לכך ציפייה רבה לאור העובדה שמאז המהפכה האיראנית הוזמנו מנהיגים זרים לטקס זו הפעם הראשונה.

השופט הראשי, סאדק לאריג'אני, השביע את רוחאני.

== היסטוריה ==
טקס ההשבעה החל ב-3 באוגוסט 2013, בשעה 16:00 והסתיים בשעה 19:00. אורחים זרים התכנסו בשני מקומות, ראשי מדינות התכנסו במתחם סעדאבאד, אורחים אחרים התכנסו במלון הילטון טהראן . רוחאני נסע למעונו של המנהיג העליון של איראן, עלי ח'אמנאי כדאי לקבל ממנו את צו המינוי הנשיאותי שנלקח מהנשיא היוצא, מחמוד אחמדינז'אד. למחרת, ב-4 באוגוסט התקיימה השבעתו הרשמית לתפקיד הנשיא, יו"ר הרשות השופטת באיראן סאדק לאריג'אני השביע את רוחאני לתפקידו, לא לפני שיו"ר המג'לס, עלי לאריג'אני, קיבל את הממשלה והאורחים ונשא נאום בן 30 דקות.

== נכבדים זרים שהגיעו לאירוע ==
המנהיגים הבאים השתתפו בטקס ההשבעה<ref></ref><ref></ref>:

נשיא סודאן, עומר אל-בשיר, אישר את השתתפותו בטקס<ref name="sudan"></ref> אך לאחר שהסעודים מנעו ממטוסו לטוס מעל המרחב האווירי שלהם בדרכו לטהראן, הוא החליט לוותר על הטיסה<ref></ref>.

== קישורים חיצוניים ==

== הערות שוליים ==

קטגוריה:2013 בפוליטיקה
קטגוריה:הבחירות לנשיאות איראן
קטגוריה:2013 באיראן
סאנשיין קוסט

סאנשיין קוסט (באנגלית: Sunshine Coast) היא העיר השלישית בגודלה במדינת קווינסלנד שבאוסטרליה. העיר ממוקמת כ־ צפונית למרכז בריזבן בדרום־מזרח קווינסלנד, על קו החוף של ים האלמוגים. שטחה של העיר משתרע על כ־. האוכלוסייה של סאנשיין קוסט נכון ליוני 2018 הייתה 333,436 נפשות<ref name="ABSSUA"> Estimated resident population, 30 June 2018.</ref> – מה שהופך אותה לעיר התשיעית בגודלה באוסטרליה.

== היסטוריה ==
מטע אננס בשנות השלושים
האזור יושב לראשונה על ידי אנשי פפואה שנודדו מצפון אוסטרליה.<ref name="Mathew1910">Mathew, J. (1910). Two representative tribes of Queensland. London: T. Fisher Unwin</ref> האירופאים התיישבו באזור במאה ה-19.

בשנת 1770, ג'יימס קוק היה האירופאי הראשון שהגיע לאזור, על סיפון אה"מ אנדוור.<ref></ref>

בשנות ה-20 של המאה ה-19 החלה ההתיישבות הראשונית באזור על ידי ג'ון פיניגן, תומאס פמפט וריצ'רד פרסונס, שהיו שלושה אסירים לשעבר שהלכו לאיבוד. השלושה התגוררו עם הילידים במשך שמונה חודשים. בעשרים השנים שלאחר מכן האזור הפך לביתם של אסירים נמלטים רבים ממושבות עונשין שמדרום לסאנשיין קוסט.<ref></ref> ככל שעברו השנים, החלו להיבנות באזור נמלים ומזחים ששימשו את תעשיית העץ המקומית. הסחר בעץ היה זרז משמעותי שקידם את התיישבות המקומית. בשנות ה-90 של המאה ה-19 החקלאות המגוונת שכללה בעיקר פירות ומוצרי חלב, החליפה את כלכלת הבקר והעץ. קני סוכר ואננס הפכו לתוצרת חשובה במיוחד במחוז.

בשנים שלאחר מלחמת העולם השנייה, סאנשיין קוסט הפכה ליעד תיירותי פופולרי. התיירות המקומית המשיכה לצמוח במהלך תנופת הפיתוח של שנות ה-60 וה-70. באותה התקופה נבנו באזור פארקי תיירות ופארקי שעשועים שונים.

לאחר שנות ה-80, סאנשיין קוסט חוותה גידול מהיר באוכלוסייה. נכון לשנת 2016 הצמיחה בעיר היא אחת מהמהירות באוסטרליה.<ref></ref> במקביל לתהליך הצמיחה, מרבית החוות הקטנות (במיוחד חוות טרופיות) נעלמו, וכך גם רוב פארקי השעשועים הנלווים אליהן. במקומם החלו לצמוח עסקים העוסקים בקמעונאות, בקייטרינג ובתיירות.

== כלכלה ==
כלכלת סאנשיין קוסט חוותה גידול משמעותי יותר מהגידול בשאר הכלכלות המקומיות באוסטרליה ב-15 השנים האחרונות.<ref></ref> המגזרים הכלכליים המרכזיים הם שירותי הבריאות, החינוך, הפיננסים והשירותים המקצועיים. בנוסף, סאנשיין קוסט היא מרכז תיירות, המושך אליו יותר מ-3.2 מיליון מבקרים בשנה.<ref></ref>

בשנים 2017–2018 הערך הגולמי של הייצור החקלאי באזור סאנשיין קוסט עמד על כ-217 מיליון דולר, שהיו 2 אחוזים מסך הערך הגולמי של הייצור החקלאי בקווינסלנד (13 מיליארד דולר).

האדמות החקלאיות באזור סאנשיין קוסט תופסות שטח של כ-1,100 קילומטרים רבועים (36% משטח האזור). שמורות הטבע תופסות שטח של כ-880 קמ"ר (29% מהשטח הכללי).<ref name="agriculture.gov.au"></ref>

== דמוגרפיה ==
במפקד האוכלוסין האחרון שנערך בשנת 2016,<ref></ref> אוכלוסיית סאנשיין קוסט מנתה כ-346,522 נפשות. הגיל החציוני היה 44, שש שנים יותר מהחציון הארצי. היחס בין גברים לנשים היה 48.3 ל-51.7. מרבית התושבים נולדו באוסטרליה (73.7%), כאשר 1.9% מהתושבים הם ילידים אוסטרלים. ארצות הלידה הנפוצות ביותר של תושבים לא מקומיים היו אנגליה (6.2%), ניו זילנד (4.5%), דרום אפריקה (1.0%), גרמניה (0.7%) וסקוטלנד (0.6%).

השפות הנפוצות ביותר מלבד אנגלית היו גרמנית (0.6%), צרפתית, איטלקית, אפריקאנס והולנדית (0.3% כל אחת).

חלק גדול מתושבי סאנשיין קוסט דיווחו על חוסר שייכות לדת כזו אחרת (34.0%). מבין התושבים הדתיים, החלוקה הייתה כך של 18.2% קתולים ו-16.8% אנגליקנים.

==קישורים חיצוניים==

* 

== הערות שוליים ==

קטגוריה:קווינסלנד: ערים
הפיגוע בקריית היובל (1991)

הפיגוע בקריית היובל התרחש ב-10 במרץ 1991. פלסטיני שהיה חמוש בסכין תקף נשים שעמדו בתחנת אוטובוס בשכונת קריית היובל בירושלים ודקר ארבע מהן למוות. הרוצח נתפס על ידי המשטרה.

==הפיגוע==
המחבל הגיע בשעה 15:30 לצומת המפלצת, צומת הרחובות הנטקה, טהון וסאלד בקריית היובל. ברשותו נמצאה סכין קצבים. הוא תקף קהל שעמד בתחנת אוטובוס ובמרחק מה דקר עוד ארבע נשים בפלג גופן העליון. שלוש מהן נהרגו במקום והרביעית מתה עם ערב מפצעיה בבית החולים. הנרצחות היו בגילאים 60 עד 19. אחת מהן הייתה בהריון. אחרת הייתה עולה חדשה. בנוסף נפצעה ילדה בת 13 שבמנוסתה מפני המחבל מעדה ושברה את רגלה.

בלש משטרה שעבר ברכב במקום הפיגוע יצא מרכבו והכניע את המחבל באמצעות ירי אל פלג גופו התחתון. הבלש העיד שהחליט לא לירות לעבר ראש<nowiki/>ו של המחבל משום שבקרבתו נמצאו אנשים אחרים.

מקצת הנפגעות הובאו אל חדר המיון בבית החולים הדסה עין כרם הסמוך ולשם הובא גם המחבל הפצוע. במקום התחוללה מהומה כאשר קרובי הנרצחות קיבלו את ההודעות על מותן.

התברר כי המחבל היה פלסטיני בן 26, תושב מחנה הפליטים ג'באליה שברצועת עזה. הוא היה אח במקצועו ועבד ברצועה וכן במזרח ירושלים, ובשל כך היה לו רישיון לעבודה בישראל. המחבל החביא על גופו סכין שנייה, שנמצאה רק בבית החולים. התברר גם שהוא הכין לעצמו ליד מקום הפיגוע תיק ובו בגדים להחלפה. הוא אמר לשוטרים כי ביצע את הפיגוע על רקע ביקורו המתוכנן בישראל ביום הבא של מזכיר המדינה של ארצות הברית ג'יימס בייקר. הביקור נערך זמן קצר לאחר סיום מלחמת המפרץ לצורך קידום תהליך השלום בין ישראל לבין מדינות ערב והפלסטינים.

לאחר הפיגוע נפרסו שוטרים בירושלים כדי למנוע ניסיונות למעשי נקמה בערבים.

==קישורים חיצוניים==

* [https://laad.btl.gov.il/Web/He/TerrorVictims/Default.aspx?lastName=&firstName=&fatherName=&motherName=&place=&year=1991&month=3&day=10&yearHeb=&monthHeb=&dayHeb=&region=&period=&grave= פרטי קורבנות האירוע], באתר לזכר האזרחים נפגעי פעולות האיבה
* ידיעות מעיתון מעריב, 11 במרץ 1991, באתר עיתונות יהודית היסטורית:
** יוסי לוי, [https://www.nli.org.il/he/newspapers/mar/1991/03/11/01/article/1 הערבי נעץ את הסכין בארבע הנשים ואמר: זה מסר לבייקר"] ([https://www.nli.org.il/he/newspapers/mar/1991/03/11/01/article/11 המשך])
** יוסי לוי, [https://www.nli.org.il/he/newspapers/mar/1991/03/11/01/article/3 "לא יריתי לו בראש - כי היו סביבו אנשים"] ([https://www.nli.org.il/he/newspapers/mar/1991/03/11/01/article/14 המשך])
** עזרא ינוב, [https://www.nli.org.il/he/newspapers/mar/1991/03/11/01/article/10 עזה: קריאות-עידוד לרוצח]
** יהודה גולן, [https://www.nli.org.il/he/newspapers/mar/1991/03/11/01/article/13 מהומה בחדר המיון בהדסה: 'אפילו הפיגוע בבקעה לא היה מזעזע כל כך']
** [https://www.nli.org.il/he/newspapers/mar/1991/03/11/01/article/9 הרוצח החביא סכין נוסף ובגדים נקיים]
** יוסי לוי, [https://www.nli.org.il/he/newspapers/mar/1991/03/11/01/article/21 נתיב הדמים מול המפלצת]
** יהודה גולן ועתי"ם, [https://www.nli.org.il/he/newspapers/mar/1991/03/11/01/article/22 עדי בת 13 ראתה את הרוצח עומד מולה עם סכין שלופה]
** אריה בנדר, [https://www.nli.org.il/he/newspapers/mar/1991/03/11/01/article/24 'בייקר הביתה' צעקו ליד 'המפלצת']

קריית היובל
פיגוע
קטגוריה:1991 בישראל
קריית היובל
שביעות רצון הלקוח

שביעות רצון הלקוח (באנגלית: Customer satisfaction, לרוב נקרא בקצרה CSAT) הוא מדד נפוץ בשיווק, ותפקידו למדוד את האופן שבו מוצרים ושירותים המסופקים על ידי חברה, עומדים או עולים על ציפיות הלקוחות . שביעות רצון הלקוח מחושבת על ידי מספר הלקוחות, שניסיונם המדווח עם חברה, מוצריה או שירותיה עולה על יעדי שביעות הרצון שצוינו, וזאת מתוך סך כל הלקוחות הידועים. המנה, המתקבלת על ידי החלוקה, מוכפלת ב-100 לקבלת ערך האחוז, המייצג את מדד שביעות רצון הלקוח.

מדדי שביעות רצון הלקוחות ממלאים תפקיד חשוב, בכך שהם חיוניים לשמירה על האיכות והמשך שיווק חיובי של מוצר או שירות, כך שהאינטרס של העסק הוא להבטיח את שביעות רצון הלקוחות, ולבנות נאמנות בקרב הלקוחות.

CSAT נתפס כמדד ביצועים מרכזי בעסקים, ולעיתים קרובות הוא חלק מסרגל הישגים מאוזן. בשוק תחרותי בו עסקים מתחרים על לקוחות, שביעות רצון הלקוחות נתפסת כמדד מפתח באסטרטגיה העסקית של החברה.

==איך זה נעשה בפועל?==
במדד CSAT נשאלת שאלה אחת בהתאם למיקוד, "עד כמה אתה מרוצה מ..." כאשר את השאלה ניתן לשאול על המוצר, על חלקים במוצר, על איכות השירות על החברה בכלל וכדומה.
חישוב התוצאה נעשה על ידי שקלול הנתונים וביצוע ממוצע וסטיית התקן של התשובות. ככל שהציון הסופי מתקרב לקצה הסקלה (בדרך כלל 10 או 5), הלקוחות נחשבים מרוצים יותר.

==מטרות המדד==
שביעות רצון הלקוחות עשויה לספק אינדיקטור לכוונות הרכישה והנאמנות של הצרכן, כלומר, הסבירות היא שלקוח מרוצה ייטה לחזור ולרכוש את המוצר או את השרות. אך לא תמיד זהו אינדיקטור מספק. קיימים מקרים בהם הלקוח יהיה שבע רצון מהשרות או המוצר של החברה ועדיין ימנע מלחזור לרכוש אותם. קיימים כוחות נוספים הפועלים על המוטיבציה של הלקוח לחזור ולרכוש את אותם המוצרים, אפילו אם הוא מרוצה מהם. כגון, מאמצי השיווק של מתחרים, מבצעי קידום מכירות, חידושים וחדשנות בשוק וכמובן ההשפעה של המעגל החברתי הקרוב והרשתות החברתיות. השימוש העיקרי בנתוני שביעות רצון הוא כפול:
# בארגונים שונים, התהליך של איסוף, ניתוח והפצה של נתונים אלה מעבירים מסר בדבר החשיבות שרואה החברה בטיפול בלקוחות והדאגה לחוויה חיובית עם מוצרי החברה ושירותיה.
# אף על פי שמכירות או נתח שוק יכולים להצביע על ביצועי החברה כיום, שביעות רצון היא אחד האינדיקטורים המרכזיים להגדלת כמות הלקוחות של החברה בעתיד.

בדומה למדד נאמנות הלקוח, כאשר מודדים בסקלה של 1–5, אנשים המדרגים את רמת שביעות הרצון שלהם כ-5 עשויים להפוך ללקוחות חוזרים ואף עשויים להעביר את הבשורה על איכות החברה ללקוחות פוטנציאליים.
לעומת זאת, אנשים שלא מעריכים את רמת שביעות הרצון שלהם כ-1, נראה שלא צפויים לחזור. יתר על כן, הם יכולים לפגוע בחברה על ידי הערות שליליות לגביה ללקוחות פוטנציאליים.

==ראו גם==
* הצלחת הלקוח
* SERVQUAL

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מנהל עסקים
קטגוריה:שיווק
קטגוריה:התנהגות צרכנית
פלישה (סרט, 2022)

פלישה (באנגלית: Invasion) הוא סרט מתח מדע בדיוני בריטי משנת 2021, בבימויו של מייקל פירס מתוך תסריט מאת פירס וג'ו ברטון. מככבים בו ריז אחמד, אוקטביה ספנסר, ג'נינה גבנקר, רורי קוקריין ולוסיאן-ריבר צ'אוהאן.

== תקציר עלילת הסרט ==
שני אחים יוצאים למסע עם אביהם על מנת להגן מפני פלישת חייזרים.
== שחקנים ==
* ריז אחמד - מאליק חאן
* אוקטביה ספנסר - האטי הייז
* רורי קוקריין - שפרד ווסט
*ג'נינה גבנקר - פיאה חאן
*לוסיאן-ריבר צ'אוהאן - ג'יי חאן
* שיין מקריי - לאנס דאן
* מישה קולינס - דילן

== הפקה ==
באוקטובר 2018 הוכרז כי מייקל פירס יביים את הסרט מתסריט שכתב בעצמו עם ג'ו ברטון, כאשר Film4 הפקות וחברת Raw אמורים היו להפיק.<ref></ref> ביולי 2020, ריז אחמד ואוקטביה ספנסר הצטרפו לצוות השחקנים של הסרט, כאשר אולפני אמזון הוכרזו כחברה מפיצה.<ref></ref> בספטמבר 2020 הצטרפה ג'נינה גבנקאר לצוות השחקנים של הסרט.<ref></ref> באוקטובר 2020 רורי קוקריין לוהק.<ref></ref> בנובמבר 2020 הצטרף לוסיאן-ריבר צ'אוהאן לצוות השחקנים של הסרט,<ref></ref> כאשר הצילומים הראשיים החלו באוקטובר 2020.<ref></ref> ההפקה תוכננה להתחיל עוד קודם לכן אך נדחתה בעקבות מגפת הקורונה.

== קישורים חיצוניים ==

== הערות שוליים ==

קטגוריה:סרטי 2021
קטגוריה:סרטים בריטיים
קטגוריה:סרטים באנגלית
קטגוריה:סרטי מתח בריטיים
קטגוריה:סרטי מדע בדיוני
קטגוריה:סרטי פלישות חוצנים
קטגוריה:סרטי אמזון
Unsung Prophets & Dead Messiahs

Unsung Prophets & Dead Messiahs (מילולית מאנגלית: נביאים שטרם הושרו ומשיחים מתים) הוא אלבומה השישי של להקת האוריינטל מטאל הישראלית אורפנד לנד, שיצא לאור ב-26 בינואר 2018. את האלבום הפיק ג'נס בורגן (Jens Borgen), והוא יצא על ידי חברת התקליטים Century Media.

כמו את רוב יתר שירי הלהקה, גם מרבית השירים באלבום זה נכתבו על ידי קובי פרחי יחד עם אלון מיאסניקוב. כתיבתם נסתיימה ביוני 2017. לאחר שבאלבום הקודם, All Is One, כמעט ולא עשה פרחי שימוש בטכניקת הגראול בשירה, אלבום זה כן כולל גראולים. את הזמרת שלומית לוי שליוותה את אלבומי הלהקה הקודמים, החליפה באלבום זה הזמרת נועה גרומן שמקהלת המטאל שהקימה Hellscore גם מלווה את האלבום. עטיפת האלבום עוצבה על ידי Valnoir.

בדומה לאלבומים קודמים של הלהקה, לאלבום נושא מרכזי, ותכניו נעים סביב משל המערה של אפלטון, והקושי של דמויות 'נבואיות' המבקשות להוביל את האנושות אל האור. האלבום כולל מסרים מחאתיים כנגד תרבות ההמון, פוליטיקה ומניפולציות תקשורתיות ומלחמה.

לשניים משירי האלבום הופקו גם קליפים: Like Orpheus שפורסם ב-8 בדצמבר 2017 ואשר צולם ובוים על ידי ואדים מכונה על פי תסריט של פרחי;. ו-We Do Not Resist שפורסם ב-5 בינואר 2018 והופק ובוים על ידי שחר חמו עם אנימציה שבוצעה על ידי עידו מהט.

==רשימת שירים==

== מבצעים ==
*קובי פרחי - שירה
*עידן אמסלם - גיטרה חשמלית
*חן בלבוס - גיטרה חשמלית
*אורי זילכה - גיטרה בס
*מתן שמואלי - תופים

== מוזיקאים אורחים ==
* נועה גרומן ומקהלת Hellscore
* Steve Hackett
* Hansi Kürsch
* Tomas Lindberg

==קישורים חיצוניים==

* [http://www.metalist.co.il/AlbumReviewPrivate.asp?id=2934 ביקורת על האלבום] במגזין מטאליסט
* [https://yosmusic.com/unsung-prophets-dead-messiahs/ ביקורת על האלבום] בבלוג חרסונסקי מיוסיק

==הערות שוליים==

קטגוריה:אלבומי 2018
קטגוריה:אלבומי אורפנד לנד
קטגוריה:אלבומים באנגלית
קטגוריה:אלבומי מטאל
סידאמה (מדינה)

מדינת סידאמה היא מדינה ברפובליקה הדמוקרטית הפדרלית של אתיופיה. עד לשנת 2020, הייתה סידאמה חלק ממדינת האומות, הלאומים ועמי הדרום, ובעקבות משאל עם שנערך ב-2019 התנתקה ממנה. בירת המדינה היא העיר אווסה. סידאמה גובלת במדינה האזורית דרום אתיופיה במערב ובמדינת אורומיה בצפון, במזרח ובדרום.

==קישורים חיצוניים==

* [https://www.facebook.com/Sidama-National-Regional-State-Communication-Affairs-Bureau-262176614327645/?ref=page_internal לשכת התקשורת האזורית של סידאמה]

קטגוריה:אתיופיה: מדינות